RESOLUCIÓN do 30 de decembro de 2009 pola que se conceden as axudas para o ano 2009 da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro convocadas na Orde do 12 de novembro de 2009 (Diario Oficial de Galicia número 227, do 19 de novembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/01/2010

A orde da Consellería de Innovación e Industria do 26 de xaneiro de 2006 (DOG nº 24, do 3 de febreiro), aproba as bases reguladoras da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro. Por orde da Consellería de Economía e Industria do 12 de novembro de 2009 (DOG nº 227, do 19 de novembro), abriuse o prazo de solicitudes para o ano 2009 da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro.
Conforme o disposto no artigo 9 da orde de bases reguladoras (DOG nº 24, do 3 de febreiro de 2006) e artigo 11 da orde da Consellería de Economía e Industria do 12 de novembro de 2009 (DOG nº 227, do 19 de novembro), a comisión de avaliación procedeu á revisión das solicitudes.
Tendo en consideración que a única solicitude que hai que ter en conta nesta convocatoria é a correspondente á Universidade de Santiago de Compostela e que nesta o número de candidatos propostos (15) que cumpren os requisitos establecidos no artigo 2 da orde da Consellería de Economía e Industria do 12 de novembro de 2009 (DOG nº 227, do 19 de novembro) é inferior ao número de axudas convocadas (19), atendendo á proposta que eleva a Dirección Xeral de Investigación, Desenvolvemento e Innovación, esta consellería
RESOLVE:
Primeiro.-Conceder a axuda correspondente ao programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro, ás universidades do SUG, institucións non universitarias sen ánimo de lucro e organismos das administracións públicas, ou as súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, que ofertan postos de traballo de carácter permanente, que se cubrisen mediante contrato ou nomeamento entre o 1 de xaneiro e o 31 de decembro de 2008 por investigadores ou profesores-investigadores cunhas retribucións non inferiores ás dun profesor/a titular de universidade ou categoría equivalente nos organismos públicos de investigación, e que reúnan os requisitos establecidos no artigo 2 da orde da Consellería de Economía e Industria do 12 de novembro de 2009 (DOG nº 227, do 19 de novembro), á
Universidade de Santiago de Compostela, e polos postos avaliados positivamente que a seguir se relacionan:
Ver referencia pdf "00800D005P010.PDF"
Segundo.-A axuda correspondente aos 15 postos seleccionados financiarase con cargo á aplicación orzamentaria 44.02.561B.444.0 dos orzamentos xerais da Comunidade Autónoma de Galicia para os anos 2009, 2010 e 2011, de acordo coa seguinte distribución:
Ver referencia pdf "00800D005P010.PDF"
Terceiro.-A Consellería de Economía e Industria realizará o pagamento á institución beneficiaria da axuda do xeito indicado no artigo 15 da orde da Consellería de Economía e Industria do 12 de novembro de 2009 (DOG nº 227, do 19 de novembro).
Cuarto.-Todos os postos que serven de base para fixar a contía da axuda cuxo financiamento se aproba cumpren os requisitos establecidos nas correspondestes bases da convocatoria.
Quinto.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 30 de decembro de 2009.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria